b'\n_START_ARTICLE_\nKV \xc2\xabTitran\xc2\xbb\n_START_PARAGRAPH_\nKV \xc2\xabTitran\xc2\xbb KV 1/JWBR var et norsk kystvaktskip._NEWLINE_KV \xc2\xabTitran\xc2\xbb ble bygd i 1992 for personelltransport til og fra fortene utenfor Trondheim. I 1996 ble fart\xc3\xb8yet overf\xc3\xb8rt til Kystvakten for tjeneste i den indre kystvakten. KV \xc2\xabTitran\xc2\xbb patruljerte fra Stad til R\xc3\xb8rvik. Fart\xc3\xb8yet ble senere overf\xc3\xb8rt til Sj\xc3\xb8heimevernet._NEWLINE_Fart\xc3\xb8yet ble faset ut av Forsvarets logistikkorganisasjon i 2011 etter at det ble avdekket delamineringskader for ca. 2 millioner. Skipet er bygd i glassfiber, og har likhetstrekk med KV \xc2\xabGars\xc3\xb8y\xc2\xbb. Fart\xc3\xb8yet hadde ingen form for armering._NEWLINE_KV \xc2\xabTitran\xc2\xbb ble solgt av Forsvaret til det S\xc3\xb8rafrikanske selskapet Nautic Africa i 2013. Fart\xc3\xb8yet ble omg\xc3\xa5ende videresolgt til Omak Maritime LTD og overlevert ved kai i Horten. Nautic Africa LTD hadde et nybyggings program for Omak Maritime. Fart\xc3\xb8yet er registrert i Luxembourg. Fart\xc3\xb8yet opererer i kontrakt for Shell i Nigeria.'